open-index/open-wikipedia-markdown huggingface dataset:
Even Flow

"**Even Flow**" é un sinxelo da banda estadounidense de rock alternativo Pearl Jam, editada no ano 1992 e sacada do seu álbum de estrea *Ten*. O tema acadou o número tres da listas *Billboard Mainstream Rock Tracks*, e foi incluída no recompilatorio de grandes éxitos do ano 2004 *rearviewmirror (Greatest Hits 1991-2003)*. Unha versión remesturada da canción aparece na reedición do ano 2009 do álbum *Ten*.

## Lista de cancións 
;CD (EEUU, Australia, Austria, Brasil e Alemaña) e casete (Australia)
# "Even Flow" (Eddie Vedder, Stone Gossard)&nbsp;– 4:53
# "Dirty Frank" (Dave Abbruzzese, Jeff Ament, Gossard, Mike McCready, Vedder)&nbsp;– 5:32
# "Oceans" (remix) (Vedder, Gossard, Ament)&nbsp;– 2:46

;CD (RU) e vinilo de 12" (RU)
# "Even Flow" (new version) (Vedder, Gossard)&nbsp;– 5:04
# "Dirty Frank" (Abbruzzese, Ament, Gossard, McCready, Vedder)&nbsp;– 5:32
# "Oceans" (Vedder, Gossard, Ament)&nbsp;– 2:42

;Vinilo de 7" (RU) e casete (RU)
# "Even Flow" (new version) (Vedder, Gossard)&nbsp;– 5:04
# "Oceans" (remix) (Vedder, Gossard, Ament)&nbsp;– 2:46

;Vinilo de 7" (Países Baixos) e casete (Nova Zelandia)
# "Even Flow" (Vedder, Gossard)&nbsp;– 4:53
# "Dirty Frank" (Abbruzzese, Ament, Gossard, McCready, Vedder)&nbsp;– 5:32
Daughter

"**Daughter**" é un sinxelo da banda estadounidense de rock alternativo Pearl Jam, editado o 20 de decembro de 1993 e sacado do seu álbum *Vs.*. A pesar de estar acreditado a todos os membros de Pearl Jam a letra foi escrita polo vocalista Eddie Vedder e a música principalmente polo guitarrista Stone Gossard. O tema acadou a cima das listas *Billboard Mainstream Rock Tracks* e *Billboard Modern Rock*, e foi incluído no recompilatorio de grandes éxitos do ano 2004 *rearviewmirror (Greatest Hits 1991-2003)*.

## Lista de cancións 
Todos os temas compostos por Dave Abbruzzese, Jeff Ament, Stone Gossard, Mike McCready e Eddie Vedder agás onde se indique.
;CD (EEUU, Australia, Austria, Europa e RU), CD de 3" (Xapón), vinilo de 12" (Países Baixos e RU) e casete (Australia)
#"Daughter"&nbsp;– 3:54
#"Blood" (live)&nbsp;– 3:34
#"Yellow Ledbetter" (live) (Ament, McCready, Vedder)&nbsp;– 5:16

;CD (Austria e os Países Baixos), vinilo de 7" (Países Baixos e RU) e casete (RU)
#"Daughter"&nbsp;– 3:54
#"Blood" (live)&nbsp;– 3:34

;Vinilo de 7" (Filipinas)
#"Daughter"&nbsp;– 3:53
#"Animal"&nbsp;– 2:46
Off He Goes

"**Off He Goes**" é un sinxelo da banda estadounidense de rock alternativo Pearl Jam, editado no ano 1996 como terceiro sinxelo do seu álbum *No Code*. O tema acadou o posto 31 da lista *Billboard Mainstream Rock Tracks*, e foi incluído no recompilatorio de grandes éxitos do ano 2004 *rearviewmirror (Greatest Hits 1991-2003)*.

## Lista de cancións 
Todos os temas por Eddie Vedder.
#"Off He Goes"&nbsp;– 5:59
#"Dead Man"&nbsp;– 4:15
HBO

**HBO** (acrónimo de **Home Box Office**) é unha das cadeas de televisión por cable máis populares de Estados Unidos. Fundada en 1972, ten 41 millóns de subscritores no país, e internacionalmente está presente en 60 países con 40 millóns de subscritores. WarnerMedia é a propietaria da cadea, a sede central encóntrase na cidade de Nova York. A súa programación está baseada na estrea de películas de recente exhibición no cine, pelexas de boxeo, amais de filmes e series de produción propia, entre as que destacan *The Sopranos*, *The Wire*, *Six Feet Under*, *Sex and the City*, *True Blood*, *Band of Brothers*, *Big Love*, *Roma*, *Deadwood*, *Curb Your Enthusiasme,The Pacific* ou *Show Me a Hero*. A HBO foi a primeira cadea en transmitir con continuidade o sinal vía satélite, comezando o 30 de outubro de 1975 coa emisión do combate de boxeo desde Manila entre Muhammad Ali e Joe Frazier.

## Notas 
## Véxase tamén 
### Ligazóns externas 
* HBO oficial
* HBO Max Latinoamérica Oficial
* HBO Latinoamérica oficial
* HBO PLUS Latinoamérica oficial
* HBO Family Latinoamérica oficial
Fernando Morientes

**Fernando Morientes Sánchez**, nado o 5 de abril de 1976 en Cáceres, é un exfutbolista español. Xogaba de dianteiro e foi internacional coa selección española.

## Traxectoria 
### Infancia 
Os seus primeiros anos de vida pasounos no municipio de Acehuche (provincia de Cáceres), onde o seu pai estivo destinado como garda civil. Con catro anos de idade, a súa familia trasladouse a Sonseca (Toledo), de novo por motivos de traballo.

### Clubs 
Morientes comezou a súa carreira como profesional no Albacete Balompié con 17 anos de idade. Posteriormente foi traspasado ao Real Zaragoza en 1995, para recalar despois no Real Madrid, onde permaneceu entre 1997 2005 en cuxas filas conquistou os títulos máis importantes de España e Europa, así como a Copa Intercontinental. No club "merengue" gañou a Champions League 1999-2000 ante o Valencia CF, anotando un dos goles da final.

No ano 2003 xogou no AS Mónaco da liga francesa en condición de cedido. Co cadro monegasco foi subcampión europeo en 2004, perdendo a final fronte ao FC Porto e realizando unha gran tempada.

Fichou en inverno de 2005 polo Liverpool, pero tras unha estancia máis ben curta e tras anotar só oito goles en 2 tempadas, recalou no Valencia. O seu primeiro ano no club Valencianista foi brillante en canto a fútbol e goles e lembrou ao mellor Morientes. En 2008 o Valencia proclamouse campión da Copa do Rei cun gol seu de cabeza tras unha falta botada por Rubén Baraja.

No 2009 e tras unha paupérrima tempada no Valencia, ficha polo Olympique de Marsella da Ligue 1 francesa, onde se proclama campión da liga e copa Francesa anotando un gol en liga.

## Estatísticas
Save You

"**Save You**" é un sinxelo da banda estadounidense de rock alternativo Pearl Jam, editado o 11 de febreiro do 2003 como segundo sinxelo do su sétimo álbum de estudio *Riot Act*. O tema acadou o posto 23 da lista *Billboard Mainstream Rock Tracks*, e foi incluído no recompilatorio de grandes éxitos do ano 2004 *rearviewmirror (Greatest Hits 1991-2003)*.

## Lista de cancións 
#"Save You" (Jeff Ament, Matt Cameron, Stone Gossard, Mike McCready, Eddie Vedder)&nbsp;– 3:51
#"Other Side" (Ament)&nbsp;– 4:02
Luar (homónimos)

* **Luar**, a luz da lúa.
* ***Luar***, o título dun programa da Televisión de Galicia.
* ***Luar*** - álbum de Gilberto Gil de 1981.
* **Luar** - marca de automóbiles brasileira
* **LUAR** - Liga de Unidade e Ação Revolucionária
World Wide Suicide

"**World Wide Suicide**" é un sinxelo da banda estadounidense de rock alternativo Pearl Jam. Foi editado a través de tendas dixitais o 14 de marzo do 2006 e foi o primeiro sinxelo do seu álbum *Pearl Jam*. O tema acadou a cima da lista *Billboard Modern Rock* onde estivo un total de tres semanas.

## Lista de cancións 
# "World Wide Suicide" (Eddie Vedder)&nbsp;– 3:29
# "Unemployable" (Matt Cameron, Mike McCready, Vedder)&nbsp;– 3:04
La Razón (A Pobra do Caramiñal)

***La Razón*** foi un semanario editado na Pobra do Caramiñal entre 1916 e 1917.

## Historia e características 
Apareceu o 30 de abril de 1916. Subtitulado *Semanario crítico. Órgano del Partido Obrero*, tiña como lema "La crítica purifica el ambiente de la verdad mal traída. Todos para uno, uno para todos. Unión es fuerza". De contido anticaciquil, estaba dirixido polo militante socialista Antonio Ferreiro. Tiña catro páxinas e vendíase ao prezo de 10 céntimos. Editábase na imprenta de Pedro Abad Abalo, de Vilagarcía de Arousa. Cesou co número 44, o 25 de marzo de 1917.

## Véxase tamén 
### Bibliografía 
* 

* 
### Outros artigos 
* Lista de publicacións impresas da provincia da Coruña
Polokwane

miniatura|Rúa de Polokwane.

**Polokwane** (anteriormente chamada *Pietersburg*) é unha cidade, municipalidade e capital da Provincia de Limpopo en Suráfrica. Ten unha poboación aproximada de 150.000 habitantes.

## Historia 
Na década de 1840, os Voortrekkers baixo o liderado de Andries Potgieter fundaron Zoutpansbergdorp, unha vila a 100&nbsp;km ao sueste. Ese asentamento foi abandonado por mor dos enfrontamentos coas tribos locais. Fundaron unha nova vila en 1886 e chamárono *Pietersburg* en honra ao líder Voortrekker Petrus Jacobus Joubert. Os británicos construíron aquí un campo de concentración durante a Segunda Guerra Anglo-Boer para aloxar case 4.000 mulleres e nenos Bóer. A vila converteuse en cidade o 23 de abril de 1992 e o 11 de xuño de 2003 cambiou o seu nome a Polokwane.

## Clima 
A pesar da súa localización no trópico de Capricornio, o clima é espléndido porque a cidade atópase nunha meseta a trescentos metros sobre o nivel do mar. As temperaturas media alcanzan unha máxima de 27&nbsp;°C no verán e de 20&nbsp;°C no inverno permitindo a vida ao aire libre durante todo o ano. As choivas no verán varían entre 400 – 600&nbsp;mm por ano.

## Municipalidade Polokwane 
A área da Municipalidade Local Polokwane alcanza o 3% da superficie total da Provincia de Limpopo e preto dun 10% da poboación de Limpopo reside na área Municipal. Sendo de feito o centro económico de Limpopo, Polokwane pose a maior densidade de poboación do Distrito Municipal Capricorn. A maioría da poboación de Polokwane é rural. Iso mostra que o maior sector da comunidade dentro do municipio reside nas aldeas tribais rurais seguido polos asentamentos urbanos.

## Turismo 
Esta zona é considerada como un lugar de "mitos e lendas". Existen numerosas oportunidades de observación, facendo de Polokwane un popular destino para o eco-turismo no Sur de África. Limpopo está dividida en catro rexións de turismo, representando cada unha un microcosmos da variedade e interesantes culturas na zona.

Outras atraccións son:
* O Museo ao aire libre sesotho *Bakone Malapa Northern*, que describe o estilo de vida tradicional e moderno deste pobo.
* A *Polokwane Game Reserve*, que ten máis de 21 especies e ofrece camiñadas escénicas.
* O *Savannah Centre*, un moderno centro de compras.

O Estadio Peter Mokaba foi utilizado na Copa Mundial de Fútbol de 2010.
## Notas
## Véxase tamén 
### Ligazóns externas 
* Sitio web de Polokwane
* Fist Mountain (Polokwane na literatura)
Mbombela

miniatura|Vista panorámica dende os outeiros de Nelspruit.

**Mbombela** (oficialmente **Nelspruit** ata 2009) é unha cidade de 221.474 habitantes (2000) situada no nordeste de Suráfrica. É a capital da Provincia de Mpumalanga (antigamente Transvaal oriental). Situada sobre o Río Crocodilo (chamada *Krokodil* en afrikaans), Nelspruit atópase a uns 100 quilómetros (60 millas) ao oeste do límite Mozambique e a 330 quilómetros (205 millas) ao leste de Johannesburgo. A cidade máis próxima é KaNyamazane, uns poucos quilómetros ao leste de Nelspruit.

## Datos 
Nelspruit foi fundada en 1905 por tres irmáns da familia Nel que pastaban ao seu gañado ao redor do sitio de Nelspruit durante os meses de inverno. É o centro manufactureiro e agrícola do nordés de Suráfrica . As industrias principais inclúen o enlatado de cítricos, produción de papel, fabricación de mobiliario e madeireira. Os seus fértiles chans e clima subtropical proporcionan condicións perfectas para o crecemento de froitas cítricas e tropicais, principalmente manga, plátano, palta ou aguacate e tamén moitas variedades de noces. Hai moitas granxas de laranxa na área ao redor de Nelspruit.

A cidade ten un aeroporto, o Aeroporto Internacional Kruger Mpumalanga, que é usado principalmente para voos de e a Johannesburgo, pero que tamén ten voos frecuentes a Cidade do Cabo e outras cidades. É tamén de sede do Instituto de Investigación do Goberno para Froitas Cítricas e Subtropicais, e os Xardíns Botánicos Lowveld. Nelspruit é unha escala importante para os turistas que se dirixen ao Parque Nacional Kruger e a Mozambique. O turismo de Mozambique tamén estimula considerablemente a economía da cidade . Durante a Guerra dos Bóers, Nelspruit serviu brevemente como sede de goberno da República de Suráfrica, un estado Afrikaner independente. Nelspruit planeou un novo estadio de fútbol para a Copa Mundial de Fútbol de 2010. O seu nome é o Estadio Mbombela e terá unha capacidade de 40.000. En Nelspruit atópase o casino Emnotweni situado no camiño a Whiteriver.

## Nota 
## Véxase tamén 
### Ligazóns externas 
* Sitio web de Nelspruit
* Nelspruit en Google Maps
Rustenburg

miniatura|Rúa de Rustemburg.
**Rustenburg** (do afrikaans: *cidade de descanso*) é unha cidade de 395.761 habitantes (censo nacional de 2001) situada ao pé das serras Magaliesberg na Provincia do Noroeste en Suráfrica. Preto da cidade están as dúas minas de platino máis grandes do mundo e a refinaría de platino máis grande do mundo, PMR (*Precious Metal Refiners*: Refinarías de Metais Preciosos), que trata ao redor do 70 % do platino do mundo.

## Historia 
A cidade foi establecida en 1851 como un centro administrativo dunha zona fértil agrícola-gandeira, que produce cítricos, tabaco, cacahuete, sementes de xirasol, millo, trigo e gando. O 10 de febreiro de 1859, foi fundada a igrexa reformada neerlandesa en Rustenburg. Xusto no noroeste da cidade, o Presidente da República de Transvaal, Paul Kruger, comprou unha granxa de 5&nbsp;km² en 1863.

Entre os primeiros residentes de Rustenburg estaban poboadores da orixe india. Unha das primeiras familias de orixe india foi a familia Bhayat, cuxa contribución á historia da cidade atópase marcada ao trocar o nome da súa rúa principal como Rúa Fatima Bhayat. Fatima Bhayat e o seu marido Abubakr Ahmed Bhayat, os primeiros residentes da orixe india, posuíron unha ferraxaría que forneceu o equipo a crédito a Paul Kruger durante a Segunda Guerra Anglo-Boer, polo que foron recompensados máis tarde con ouro.

### Sede do Mundial de fútbol de 2010 
Rustenburg foi unha das cidades escollidas para ser sede da Copa do Mundo de 2010. O Royal Bafokeng Stadium, que foi unha das sedes da Copa do Mundo de Rugby de 1995, será reformado e terá capacidade para 40.000 espectadores para a primeira e a segunda fase da copa.

## Véxase tamén 
### Ligazóns externas 
* Sitio web oficial da Rustenburg Local Municipality
Ulmaceae

As **ulmáceas** (*Ulmaceae*) son unha familia de árbores caducifolias e arbustos da orde Rosales.

## Descrición 
Teñen follas simples alternas, a miúdo asimétricas, con estípulas caducas. Flores na súa maioría hermafroditas; monoclámideas; cáliz con 4 - 9 sépalos soldados;  con 4 - 6 estames episépalos; xineceo bicarpelar, sincárpico, con dous estigmas patentes; comunmente agrupadas. Froito en sámara ou en drupa arredondada.

## Sistemática 
Está composta por unhas 140 especies das zonas tépedas subtropicais e tropicais do hemisferio norte, dous xéneros en Europa.

O nome da familia Ulmaceae provén desde 1815 Charles François Brisseau de Mirbel en *Elem. Physiol. Veg. Bot.*, 2, S. 905. O xénero tipo é *Ulmus* L. (os umeiros). A familia das Ulmáceas durante moito tempo só tivo dúas subfamilias: Ulmoideae e Celtidoideae dentro da ordo Urticales. Estudos de xenética molecular revelaron que as seis ou sete familias e 2.600 especies da anterior ordo *Urticales* pertencían á orde Rosales. Resultou que a subfamilia *Celtidoideae*, cos xéneros *Aphananthe, Celtis, Gironniera, Pteroceltis* e *Trema* non se asocian xa á subfamilia *Ulmoideae*, senón que eses xéneros que se enmarcaban na subfamilia *Celtidoideae* pertencen en realidade ás *Cannabaceae*.

Familias relacionadas dentro da orde Rosales:

Na familia das Ulmáceas hai actualmente só sete xéneros con preto de 35 especies
* *Ampelocera* Klotzsch: Con polo menos tres especies no Neotrópico.
* *Hemiptelea* Planch.: Co seguinte tipo: 
** *Hemiptelea davidii* (Hance) Planch.: É orixinario da China e Corea..
* *Holoptelea* Planch.: Con arredor de dúas especies na África tropical.  
* *Phyllostylon* Capan. ex Benth. & Hook. f.: Con dúas especies no Neotrópico.
* *Planera* J.F.Gmelin: O único tipo:
** *Planera aquatica* J.F.Gmelin: Procede do sueste dos Estados Unidos. É o "Falso sándalo".
* *Ulmus* L.: Con 20-30 especies. Os seus froitos son sámaras, onde a semente está no centro da á. 
* *Zelkova* Spach: Con cinco a sete especies.

## Notas 
## Véxase tamén
Baltimore Ravens

Os **Baltimore Ravens** (en galego *Corvos de Baltimore*) son un equipo profesional de fútbol americano con base na cidade de Baltimore, no estado de Maryland (Estados Unidos), que xoga na American Football Conference de National Football League (NFL). A franquía foi fundada en 1996, o que a converte na segunda franquía máis nova da competición, superada unicamente polos Houston Texans (fundados no 2002).

O nome do equipo fai referencia ao poema *O corvo* de Edgar Allan Poe, quen viviu durante moitos anos da súa vida en Baltimore. Tamén a súa mascota Poe fai referencia ao escritor, e as outras dúas mascotas, Rise e Conquer, fan tamén referencia ao poema de Poe, xa que son dous corvos vivos.

## Historia
O equipo foi fundado en 1996 co troco de cidade dos Cleveland Browns. Ao principio, mantiveron a historia dos Browns, mais cando a liga aprobou a creación dun equipo de expansión para Cleveland decidiuse dar a ese novo equipo o historial dos Browns.

Ao longo da súa curta historia, os Ravens conseguiron proclamarse campións da Super Bowl nunha ocasión, concretamente no ano 2000 (XXXV), logo de derrotar aos New York Giants por 34-7 en Tampa (estado de Florida, Estados Unidos). Son ademais un dos catro únicos equipos que gañaron a Super Bowl nunha única participación.

## Xogadores 
### Cadro actual 
## Véxase tamén
### Ligazóns externas
* Páxina web oficial dos Baltimore Ravens
Macróspora

[miniatura|300px|Óvulos de planta con megasporocitos antes da [meiose: óvulo de ximnosperma á esquerda, óvulo de anxiospermas á dereita]]
En botánica, chámase **macróspora** a espora feminina das espermatófitas, as plantas que producen sementes, e corresponde á célula nai do óvulo.

A espora masculina denomínase micróspora e corresponde ao gran de pole.

Esta denominación vén do feito destas plantas presentaren alternancia de xeracións, entre unha fase diploide, o esporófito, que produce esporas haploides que, á súa vez, dan orixe ás células sexuais, os gametos.

Os nomes *macróspora* e *micróspora* derivan das distintas dimensións relativas destas esporas, normalmente máis pequenas as masculinas.

## Notas
Brian Joubert

**Brian Joubert**, nado o 20 de setembro de 1984, é un patinador artístico francés de longa traxectoria deportiva. Obtivo moitos títulos o longo da súa carreira; foi campión do mundial 2007, campión europeo, campión francés Nacional e campión do Gran Premio de 2006.

## Traxectoria
### Vida persoal
Brian Joubert naceu en Poitiers. Sufriu unha enfermidade na que a súa vida correu perigo os 11 meses de idade debido á súa enfermidade, Joubert escolleu patinaxe artística entre todos os deportes máis violentos que lle gustaban. Empezou a patinar cando tiña tan só catro anos.

Joubert foi considerado unha celebridade no seu país natal, Francia.

### Principios da súa carreira como patinador
A primeira competición internacional de Brian Joubert foi o World Junior Championships de patinaxe artística no ano 2000. Non conseguiu clasificarse para o equipo francés para Junior Worlds no próximo ano: por iso, o presidente da Federación Francesa Ice Sports, Didier Gailhaguet, puxo a  Joubert en 2001 nunha  competencia con Top Jump, onde foi o segundo clasificado. A tempada 2000-2001 foi a única tempada Joubert pasou no circuíto internacional Júnior.

### 2006-2007 
Nos Nacionais franceses, Joubert gañou a medalla de bronce logrando clasificarse para os europeos de 2002. Alí, conseguiu a medalla de bronce, o cal lle deu un punto para o equipo francés cara ás Olimpíadas 2002. Cun quinto posto terminará en Trophee 2002 Lalique, acadando a participación na que para el sería a primeira final no Gran Premio de Patinaxe artística, e logrando posteriormente a medalla de bronce. Joubert acadou tamén a vitoria nos Nacionais franceses, os cales condimentan, o primeiro dos seus seis títulos consecutivos. Ademais, Brian logra a medalla de prata nos Europeos de 2003.
A tempada 2004-2005 comezará ben para Joubert, gañando dúas medallas nun Gran Premio e acadando ademais a medalla de prata nos Europeos 2005. Brian intentou defenderse en 2005e 2006, pero tiña resultados un tanto incoherentes
Brian Joubert terminou cun decepcionante sexto posto nas Olimpiadas de inverno no ano 2006. O patinador tiña unhas mellores expectativas cara aos Mundiais de 2006 pero finalmente tan só acadou o segundo posto pois a medalla de ouro foi comprada a favor de Stéphane Lambiel.
Frederico Guillerme I de Prusia

miniatura|dereita|Frederico Guillerme I.
**Frederico Guillerme I**, nado en Berlín o 14 de agosto de 1688, finado en Potsdam o 31 de maio de 1740, foi rei de Prusia entre 1713 e 1740.

## Traxectoria 
Era fillo de Frederico I, a quen sucedeu en 1713. Rapidamente, estivo envolto na disputa con Suecia polo territorio de Pomerania, parte do cal foi entregado mediante o Tratado de Estocolmo en 1720. Esta foi a única guerra que emprendería no seu reinado todo. Aceptou a Pragmática Sanción de 1713, pola que María Tareixa I recibía os dominios austríacos dos Habsburgo e declaraba indivisibles os territorios da Casa de Austria. Non obstante, non logrou a reivindicación dos ducados de Jülich e Berg.

O principal problema ao que se enfrontou a súa administración, foi a dispersión xeográfica dos seus territorios.

A diferenza de seu pai, instaurou unha corte austera e eficaz, centralizando a administración financeira. Desta maneira logrou mellorar a situación financeira de Prusia. Fortaleceu a industria e ordenou a colonización de zonas deshabitadas. Implantou a obrigatoriedade da ensinanza, creando tamén escolas.

En 1723 fundou o *Directorio Xeral Supremo de Finanzas, da Guerra e dos Territorios*, composto por cinco ministros e vinte conselleiros que actuaba baixo a súa propia supervisión. Creou o *Departamento de Exteriores* (1728), que dirixe a diplomacia orientada cara a amizade con Austria e a un distanciamento con Francia e Inglaterra.

## Militarización do Estado 
Frederico sempre vestía uniforme militar e dedicou gran parte dos seus recursos para o exército. A creación da Garda de Potsdam foi o seu maior logro nesta área. Para esta recrutou (incluso secuestrou) soldados de grande estatura, procedentes de todas partes de Europa. Pedro o Grande de Rusia envioulle 55 soldados da súa garda, cuxa estatura mínima era de 1.85 m, en agradecemento pola Cámara de Ámbar que Frederico le regalara. O número de efectivos dobrouse de 40.000 a uns 80.000.

## Sucesión 
A preparación do fillo de Frederico para sucedelo no trono está rodeada dun dramatismo particular. Creceu baixo a influencia de súa nai, Sofía Dorotea de Hannover (irmá de Xurxo II), quen lle procurou unha educación de estilo francés, contraria á disciplina militar que Frederico desexaba para el, o que produciu unha relación pai-fillo conflitiva, a piques de privalo temporalmente da súa categoría de Príncipe Herdeiro tras un intento de fuxida a Inglaterra, acontecemento polo que se condenou a morte o cómplice do rapaz, o tenente Katte.

Frederico Guillerme morreu en Potsdam en 1740 e finalmente seu fillo substituíuno baixo o nome de Frederico II de Prusia.

## Véxase tamén 
### Ligazóns externas 
Biografía de Frederico Guillerme I
Soccer City

O **Soccer City**, chamado por motivos publicitarios **FNB Stadium** (*First National Bank*), é un estadio de fútbol localizado en Xohanesburgo, Suráfrica, que foi sede de partidos da Copa Mundial de Fútbol de 2010, entre os cales estiveron o partido inaugural e a gran final entre os Países Baixos e España.

Foi construído en 1987, e dispuña de 78.000 espectadores. Foi parcialmente demolido para o mundial de 2010, e a súa capacidade ampliada a 94.700 espectadores sentados, o que o converte no estadio máis grande de África. A maioría dos grandes acontecementos futbolísticos de Suráfrica desenvólvense no FNB, xa que se adapta mellor a estes eventos que o próximo Ellis Park, onde se disputou a final da Copa do Mundo de Rugby de 1995. Soweto e o Centro Nacional de Exposicións en Nasrec están nas súas proximidades. Unha vez remodelado, volveu ser sede de partidos internacionais da selección de fútbol de Suráfrica, disputando o primeiro deles contra Colombia, o 27 de maio de 2010.

## Eventos 
No Soccer City xogouse a final da Copa Africana de Nacións 1996, na que Suráfrica quedou campioa. Tamén foi escenario do primeiro discurso multitudinario de Nelson Mandela, tras a súa liberación en 1990. En 1993 celebráronse no estadio os funerais por Chris Hani, o líder do Partido Comunista de Suráfrica. Foi tamén o escenario para o funeral de Nelson Mandela o 10 de decembro de 2013, cinco días despois do seu falecemento.

## Copa do Mundo 2010 
Soccer City albergará o 11 de xuño de 2010 o partido inaugural do campionato, entre a elección do país anfitrión e a selección de México, e despois catro da primeira rolda, un de oitavos de final, outro de cuartos de final e a gran final. O estadio someteuse a unha importante renovación para o torneo, cun novo deseño inspirado na cerámica tradicional africana. O nivel superior estenderase en todo o estadio para aumentar a capacidade a 94.700 espectadores, con 99 suites executivas. Inclúe a construción dunha cuberta elíptica, novas instalacións de vestiarios e nova iluminación. As obras foron adxudicadas ao consorcio Grinaker-LTA, e comezaron en febreiro de 2007. En xullo de 2009, o estadio estaba practicamente completado, faltando só por plantar o céspede, culminando as obras en decembro de 2009.

### Partidos 
Soccer City albergou durante o campionato oito encontros (incluíndo o partido inaugural e a final): cinco encontros da fase de grupos, un de oitavos de final, un de cuartos e a final. Os partidos foron os seguintes:

## Notas 
## Véxase tamén 
### Outros artigos 
* Copa Mundial de Fútbol de 2010

### Ligazóns externas 
* Sitio web oficial 
* Soccer City en Google Maps
Micróspora

[miniatura|400px|Nas [plantas, as micrósporas (e ás veces as macrósporas) fórmanse por meiose en tétrades.]]
En bioloxía, unha **micróspora** é unha pequena espora, en contraste coa **macróspora** máis longa.

En botánica, as micrósporas son desenvoltas nos gametófitos masculinos, e as macrósporas nos gametófitos femininos. A combinación de micrósporas e macrósporas pódese atopar só en organismos heterospóreos. Nas plantas con semente as micrósporas forman os grans de pole, e as macrósporas desenvólvense coa semente. Moitas das plantas que se reproducen por esporas sen semente só producen unha clase de esporas. Nos fieitos as plantas heterospóreas son acuáticas ou semiacuáticas, incluído os xéneros *Marsilea*, *Regnellidium*, *Pilularia*, *Salvinia*, e *Azolla*.  Esta condición é tamén coñecida no xénero de Lycophyta *Selaginella*.

## Notas
Alive

"**Alive**" é o primeiro sinxelo da banda estadounidense de rock alternativo Pearl Jam, editado no ano 1992 como parte do seu álbum de estrea *Ten*.

## Lista de cancións 
Todos os temas compostos por Eddie Vedder e Stone Gossard agás onde se indique.
;CD (EEUU, Australia, Austria, Brasil, Alemaña e RU), vinilo de 12" (Países Baixos) e casete (Australia)
#"Alive"&nbsp;– 5:40
#"Once"&nbsp;– 3:51
#"Wash" (Jeff Ament, Gossard, Dave Krusen, Mike McCready, Vedder)&nbsp;– 3:34

;CD (Xapón)
#"Alive" (live)&nbsp;– 4:57
#"Even Flow" (re-recorded)&nbsp;– 5:07
#"Wash" (Ament, Gossard, Krusen, McCready, Vedder)&nbsp;– 3:35
#"Dirty Frank" (Dave Abbruzzese, Ament, Gossard, McCready, Vedder)&nbsp;– 5:39

;Vinilo de 7" (Países Baixos e RU) e casete (Países Baixos e RU)
#"Alive"&nbsp;– 5:40
#"Once"&nbsp;– 3:51
Estadio Moses Mabhida

O **Moses Mabhida** é un estadio multiúsos situado en Durban (Suráfrica), construído para a disputa da Copa Mundial de Fútbol de 2010. Leva o nome de Moses Mabhida, un exsecretario xeral do Partido Comunista Surafricano (SACP), e está destinado a ser un estadio de usos múltiples de categoría mundial.

O estadio ten unha capacidade prevista dunhas 70.000 persoas. Está situado no novo Recinto Deportivo Kings Park, como parte dos plans da cidade para a Copa do Mundo da FIFA. Sitúase xunto ao antigo Estadio Kings Park, que dará paso ao novo complexo que inclúe un pavillón cuberto, un museo do deporte, novos aparcadoiros e unha estación de transporte. O nome previsto nun principio para esta instalación era *Estadio King Senzangakhona*, e aínda é coñecido con este nome nalgúns ámbitos.

## Características 
O deseño do estadio foi levado a cabo polo Estudo alemán GMP Architekten, que xa levou a cabo obras similares en distintas partes do mundo. A característica principal do estadio é o arco que se proxecta 105 m sobre o chan, podendo acceder ao alto do mesmo os espectadores por teleférico dende un lateral, ou a través de centos de chanzos desde o outro. Situado xunto ao océano Índico, o Moses Mabhida Stadium dispón dun teito cuberto que lle converte no máis vistoso dos novos estadios de Suráfrica.

## Construción 
A súa construción atrasouse trinta e dous meses sobre os prazos previstos, sendo finalizado en outubro de 2009, e inaugurado o 29 de novembro do mesmo ano. O custo da construción foi de máis de 450 millóns de dólares, o segundo máis caro dos construídos para o mundial.

## Utilización 
Durante a disputa do Mundial de Fútbol Suráfrica 2010, o estadio foi a sede de cinco encontros da fase de grupos, un de oitavos de final e unha semifinal. Despois foi destinado a partidos de fútbol da liga de Suráfrica e da selección nacional, así como encontros de rugby e atletismo, entre outros acontecementos.

## Copa do Mundo 2010 
### Partidos 
O estadio Moses Mabhida albergou durante o campionato sete encontros: cinco encontros da fase de grupos, un de oitavos de final, e unha semifinal. Os partidos foron os seguintes:

## Notas 
## Véxase tamén 
### Outros artigos 
* Copa Mundial de Fútbol de 2010

### Ligazóns externas 
* Moses Mabhida Stadium na web de Durban
* Vista 360º
Cape Town Stadium

O **Cape Town Stadium** en Cidade do Cabo, Suráfrica, é un estadio deportivo construído para o Mundial de Fútbol de Suráfrica 2010. Durante a fase de proxecto o estadio era coñecido como *Green Point Stadium*, o cal era o nome da zona deportiva que estaba situada no lugar previamente. Ese nome é aínda ás veces utilizado na documentación do Mundial.

O estadio está situado en Green Point, entre o outeiro de Signal e o océano Atlántico, preto do centro da cidade de Cidade do Cabo e ao Victoria & Alfred Waterfront, un popular centro de comercio e turismo. O estadio ten capacidade para 69.070 espectadores. É tamén coñecido como o *African Renaissance Stadium* (Estadio do Rexurdimento Africano).

## Datos 
Levantado sobre os terreos que ocupaba un antigo campo de golf, Green Point (situado no barrio homónimo de Cidade do Cabo) sitúase moi próximo ao océano Atlántico, nunha zona próxima aos principais centros de transportes da cidade. O seu aforamento durante a Copa do Mundo de Fútbol será de 69.070 espectadores, divididos nun anfiteatro inferior de 23.800 e dous superiores de 23.000 espectadores cada un, sendo o segundo de maior capacidade do campionato. O custo total do complexo foi de 600 millóns de dólares. A pesar de que o prazo orixinal estipulado pola FIFA para a súa finalización expiraba en 2008, diferentes problemas atrasaron esta data. Finalmente, foi inaugurado o 14 de decembro de 2009. A cidade xa posuía outro grande estadio, o Estadio Newlands, onde se disputaron encontros correspondentes á Copa do Mundo de Rugby de 1995, que pasará a albergar exclusivamente encontros de rugby.

## Copa do Mundo 2010 
### Partidos 
O Cape Town Stadium albergou durante o campionato oito encontros: cinco encontros da fase de grupos, un de oitavos de final, e un de cuartos de final e unha semifinal. Os partidos foron os seguintes:

## Notas 
## Véxase tamén 
### Outros artigos 
* Copa Mundial de Fútbol de 2010

### Ligazóns externas 
* Fifa.com: Cape Town Stadium 
* Cape Town Stadium en Google Maps
Oceans

"**Oceans**" é un sinxelo da banda estadounidense de rock alternativo Pearl Jam, editado no ano 1992 como cuarto sinxelo do álbum de estrea da banda *Ten*. Versións remesturadas da canción poden atoparse no sinxelo "Even Flow" e na reedición de *Ten* do ano 2009.

## Listaxe de cancións 
Todos os temas compostos por Eddie Vedder, Stone Gossard e Jeff Ament agás onde se indique.
#"Oceans"&nbsp;– 2:44
#"Why Go" (live) (Vedder, Ament)&nbsp;– 3:30
#"Deep" (live)&nbsp;– 4:24
#"Alive" (live) (Vedder, Gossard)&nbsp;– 5:46
Houston Texans

Os **Houston Texans** son un equipo profesional de fútbol americano da cidade de Houston, no estado de Texas, que compite na división Sur da American Football Conference (AFC), na National Football League (NFL). Os Texans foron creados no 2002 como equipo de expansión, completando a lista dos 32 equipos actuais, polo que é o equipo de máis recente creación da liga. O anterior equipo da cidade, os Houston Oilers, mudáronse a Nashville, no estado de Tennessee, adoptando o nome de Tennessee Titans en 1999.

Os Texans aínda non disputaron ningún partido de postempada, e son un dos seis equipos que aínda non participaron na Super Bowl.

## Xogadores 
### Cadro actual 
## Véxase tamén
### Ligazóns externas
* Web oficial dos Houston Texans
Ellis Park

O **Ellis Park**, chamado por motivos publicitarios **Coca-Cola Park** (*First National Bank*), é un estadio de rugby e de fútbol localizado en Xohanesburgo, Suráfrica, que foi sede de partidos da Copa Mundial de Fútbol de 2010. Este estadio acolleu a final da Copa do Mundo de Rugby 1995 onde a selección de rugby de Suráfrica gañou, feito representado na película "Invictus".

## Historia 
Inaugurado en 1928, foi demolido e reconstruído en 1982. Ten unha capacidade de 62.567 espectadores para partidos de rugby ou fútbol. Até a construción dos novos escenarios da Copa Mundial de Fútbol de 2010, era o estadio máis moderno do país. Ellis Park é a sede do Orlando Pirates F.C., que se converteu en 1995 no primeiro equipo de Suráfrica en alzarse co título da Copa Africana de Clubs Campións.

O 11 de abril de 2001 foi escenario dunha das maiores traxedias do deporte: durante un encontro entre Kaizer Chiefs e Orlando Pirates, 43 seareiros morreron tentando acceder ao seu interior, cando xunto con 30.000 persoas máis tentaban ingresar a un estadio que xa estaba cheo. Albergou a final da Copa do Mundo de Rugby 1995 e foi unha das sedes da Copa Mundial de 2010. Para esta competición, a súa capacidade ampliouse ata 70.000 localidades, cunha remodelación mínima.

## Copa do Mundo 2010 
### Partidos 
O Ellis Park albergou durante o campionato sete encontros: cinco encontros da fase de grupos, un de oitavos de final e un de cuartos de final. Os partidos foron os seguintes:

## Notas 
## Véxase tamén 
### Outros artigos 
* Copa Mundial de Fútbol de 2010

### Ligazóns externas 
* Sitio web oficial  
* Ellis Park en Google Maps
Sergey Brin

**Serguéi Mijáilovich Brin**, en cirílico ruso **Сергей Михайлович Брин**, nado en Moscova o 21 de agosto de 1973, é un científico da computación e empresario de Internet estadounidense de orixe rusa que, xunto a Larry Page, fundou Google, unha das máis rendibles, grandes e soadas compañías de Internet. En conxunto, Brin e Page aínda manteñen o control dun 16% da compañía. É á súa vez unha das persoas máis ricas do mundo, cunha fortuna persoal estimada en 39&nbsp;800 millóns de dólares (outubro 2017).

## Vida persoal 
O 7 de novembro de 2018 casou con Nicole Shanahan, unha fundadora de tecnoloxía legal. Teñen unha filla, nada a finais de 2018. Brin e Shanahan separáronse o 15 de decembro de 2021 e Brin solicitou o divorcio o 4 de xaneiro de 2022. Segundo un informe de *The Wall Street Journal*, a causa da súa ruptura foi un romance entre Shanahan e Elon Musk, unha afirmación desmentida por Musk e Shanahan.

## Notas 
## Véxase tamén 
### Ligazóns externas 
* A historia de Sergey Brin
Charles Wright Mills

**Charles Wright Mills**, nado en Waco (Texas) o 28 de agosto de 1916 e finado en Nyack (Nova York) o 20 de marzo de 1962, foi un sociólogo norteamericano. Foi mestre en artes, filosofía e socioloxía pola Universidade de Texas, doutorouse en socioloxía e antropoloxía pola Universidade de Wisconsin. Foi profesor de Socioloxía das Universidades de Maryland e Columbia.

## Véxase tamén 
### Ligazóns externas 
* C.Wright Mills: Carta aberta á Nova Esquerda 
* Sociology-Congress in Köln 2000 workshop: *C. Wright Mills and his Power Elite: Actuality today?*
Franz Neumann

**Franz Leopold Neumann**, nado o 23 de maio de 1900 e finado o 2 de setembro de 1954, foi un xurista alemán.

## Traxectoria 
Estudou en Alemaña e en Inglaterra, pasando parte final da súa vida nos Estados Unidos de América. Xunto con Ernst Fraenkel e Arnold Bergstraesser, Neumann é considerado un dos fundadores da moderna ciencia política alemá. Deveu científico político no exilio. Hoxe é coñecido pola súa análise do nazismo.

## Véxase tamén 
### Ligazóns externas 
* Franz Neumann 
* Franz Neumann Project
Augustus Pugin

**Augustus Welby Northmore Pugin**, coñecido como **Augustus Pugin**, nado o 1 de marzo de 1812 e finado o 14 de setembro de 1852, foi un arquitecto inglés, deseñador e teórico do deseño, lembrado polo seu traballo en igrexas e no Palacio de Westminster.

## Véxase tamén 
### Ligazóns externas 
* Sociedade Pugin 
* Nova enciclopedia católica adventista, na entrada de A. Pugin
Loftus Versfeld

O **Loftus Versfeld** é un recinto deportivo situado en Pretoria, Suráfrica. Ten unha capacidade para 51.762 espectadores e todas as localidades son de asento. O estadio leva o nome de *Robert Owen Loftus Versfeld*, o fundador dos deportes organizados en Pretoria.

Co paso dos anos o estadio foi sometido a diversos cambios de nome debido aos seus diferentes patrocinadores, aínda que os locais sempre se referiron á cancha como Loftus Versfeld. Entre o 11 de xuño de 1998 e o 4 de febreiro de 2003, o estadio foi denominado oficialmente Minolta Loftus, para deixar paso a partir do 5 de febreiro de 2003 ao Securicor Loftus. O 1 de setembro de 2005, o proceso do cambio de nome finalizouse cando Vodacom converteuse no patrocinador e restableceu o nome orixinal de Loftus Versfeld.

## Historia 
A situación do estadio foi utilizado por primeira vez para o deporte en 1906, e o terreo foi chamado simplemente *Eastern Sports Ground*. A primeira estrutura de formigón foi erixida alí polo Concello en 1923. A estrutura orixinal só podía acomodar 2.000 espectadores, e non dispuña de infraestruturas apropiadas. En 1928 levantáronse vestiarios e aseos, debido en gran medida á xira que realizarían os All Blacks por Suráfrica ese mesmo ano.

Cando o Sr. Loftus Versfeld morreu repentinamente en maio de 1932, cambiouse o nome de *Eastern Sports Ground* polo seu como homenaxe a un home que fixo moito para desenvolver o deporte na zona. O estadio foi coñecido como Loftus Versfeld Stadium desde entón. Actualizouse en varias ocasións, a última en 1984, cando o Pavillón Norte recibiu unha remodelación.

## Remodelación para a Copa do Mundo 
Unha mínima modernización foi necesaria no Loftus Versfeld para adecualo para a celebración de encontros de primeira e segunda rolda da Copa Mundial de Fútbol de 2010. O estadio someteuse a unha serie de melloras de varios millóns de rands, incluíndo un teito sobre a bancada leste, melloras na iluminación, os accesos e a seguridade, adecuación da zona de prensa, melloras en aparcadoiros e substitución de todos os asentos do estadio- de forma que en 2008 converteuse no primeiro estadio de Suráfrica terminado e preparado para a Copa do Mundo.

## Copa do Mundo 2010 
### Partidos 
miniatura|270px|Interior do estadio.
O Cape Town Stadium albergou durante o campionato seis encontros: cinco encontros da fase de grupos e un de oitavos de final. Os partidos foron os seguintes:

## Véxase tamén 
### Outros artigos 
* Copa Mundial de Fútbol de 2010
### Ligazóns externas 
* Sitio web dos Vodacom Blue Bulls e Bulls Super 14
Jeremy

"**Jeremy**" é un sinxelo da banda estadounidense de rock alternativo Pearl Jam, editado en agosto de 1992 como terceiro sinxelo do seu álbum *Ten*. O tema acadou o número sete da lista *Billboard 200* e o cinco nas listas *Mainstream Rock* e *Modern Rock Billboard*. A canción foi incluída no recompilatorio de grandes éxitos do ano 2004 *rearviewmirror (Greatest Hits 1991-2003)*, e unha versión remesturada apareceu na reedición do 2009 de *Ten*.

## Lista de cancións 
;CD (EEUU, Australia, Austria, Brasil e Alemaña) e casete (Australia e Indonesia)
#"Jeremy" (Eddie Vedder, Jeff Ament)&nbsp;– 4:49
#"Footsteps" (Stone Gossard, Vedder)&nbsp;– 3:53
#"Yellow Ledbetter" (Ament, Mike McCready, Vedder)&nbsp;– 5:04

;CD (RU)
#"Jeremy" (single version) (Vedder, Ament)&nbsp;– 4:46
#"Yellow Ledbetter" (Ament, McCready, Vedder)&nbsp;– 5:04
#"Alive" (live) (Vedder, Gossard)&nbsp;– 4:55

;Vinilo de 7" (RU) e casete (RU)
#"Jeremy" (single version) (Vedder, Ament)&nbsp;– 4:46
#"Alive" (live) (Vedder, Gossard)&nbsp;– 4:55

;Vinilo de 7" (Países Baixos)
#"Jeremy" (Vedder, Ament)&nbsp;– 4:49
#"Footsteps" (Gossard, Vedder)&nbsp;– 3:53

;Vinilo de 7" (EEUU)
#"Jeremy" (single version) (Vedder, Ament)&nbsp;– 5:18
#"Alive" (Vedder, Gossard)&nbsp;– 5:40

;Vinilo de 12" (RU)
#"Jeremy" (Vedder, Ament)&nbsp;– 4:46
#"Footsteps" (Gossard, Vedder)&nbsp;– 3:53
#"Alive" (live) (Vedder, Gossard)&nbsp;– 4:55
Santo Antón, Vilariño, Cambados

**Santo Antón** é un lugar da parroquia de Vilariño no concello de Cambados, na comarca do Salnés. Segundo o IGE, no 2016 tiña 98 habitantes (48 mulleres e 50 homes), 30 máis ca en 2010 e 44 máis ca en 2005.
## Toponimia
O topónimo **Santo Antón** é un haxiotopónimo referido a Antón Abade, e débese á presenza no lugar da capela de Santo Antón de Vilariño.
## Lugares e parroquias 
### Lugares de Vilariño 
### Parroquias de Cambados
Racing Club de Lens

O **Racing Club de Lens** é un club de fútbol francés da cidade de Lens. Foi fundado en 1906 e actualmente compite na Ligue 1 logo de ascender na tempada 2019−20.

## Historia 
En 1905 un grupo de mozos funda o *Racing Club Lensois*. En 1906 o equipo é fundado oficialmente cambiándose o nome polo de **Racing Club de Lens**.

O club desaparece por mor da primeira guerra mundial, pero en 1919 créase un club, a *Union Sportive du Foyer Franco-Américain* que servirá para a reaparición do equipo.

En 1924 o equipo elixiu as cores definitivas do uniforme. Elixiron as cores vermello e amarelo a consecuencia dunha bandeira española atopada na igrexa de Saint Leger.

En 1998 o equipo gaña a súa primeira e única Liga.

En 2008 o equipo descende á Ligue 2 logo de quedar no posto 18 da tempada 2007-08. Recuperou a categoría tras quedar campión en Líguea 2 da tempada 2008/09. Na tempada 2010-11 rematou 19º na Ligue 1 e descendeu de novo á Ligue 2.

## Uniforme 
* **Uniforme titular**: Camiseta a franxas verticais amarelas e vermellas, pantalón negro e medias vermellas.
* **Uniforme alternativo**: Camiseta negra, pantalón negro e medias negras.
* **Terceiro uniforme**: Camiseta branca, pantalón branco e medias brancas.

## Datos do club 
* **Tempadas en Ligue 1**: 52 
* **Tempadas en Ligue 2**: 12 
* **Mellor posto na liga**: 1º (tempada 97-98) 
* **Peor posto na liga**: 20º (tempada 88-89)

## Xogadores 
### Cadro actual 
*Actualizado o 21 de agosto de 2020*.

## Palmarés 
### Torneos nacionaIs 
* **Ligue 1 (1)**: 1998
* **Copa da Liga (2):** 1994, 1999
* Subcampión da Ligue 1 (4): 1956, 1957, 1977, 2002
* Subcampión da Copa de Francia (3): 1948, 1975, 1998
* Subcampión da Copa da Liga (1): 2008

### Torneos internacionais 
* **Copa Intertoto da UEFA (1)**: 2005

## Notas 
## Véxase tamén 
### Ligazóns externas 
* Sitio web oficial 
* Web non oficial 
* Web non oficial
AS Nancy-Lorraine

A **Association Sportive Nancy-Lorraine**, máis coñecido como **Nancy**, é un club de fútbol francés, da cidade de Nancy. Foi fundado en 1910 e xoga na Ligue 2 francesa, logo de descender na tempada 2012–13.

## Historia 
A **Association Sportive Nancy-Lorraine** fundouse en 1910 co nome de *US Frontière*. En 1928 o club chámase *AS Lorraine*, e xa en 1967 o equipo refúndase (xa que desapareceu por problemas económicos) e cámbiase o nome polo actual.

En 1978 o equipo gaña o seu primeiro título, a Copa de Francia en cuxa final derrotou ao Niza por 1-0.

A tempada 2004/05 quedou primeiro da Ligue 2 conseguindo o ascenso á Ligue 1.

A tempada 2007/08 estiveron sempre entre os tres primeiros. Desgraciadamente no último partido, empataron, cedendo o terceiro posto ao Olympique de Marsella. Desta forma tan cruel o ASNL quedou sen posibilidades de disputar a Champions League.

## Uniforme 
* **Uniforme titular**: Camiseta branca e vermella, pantalón branco e medias brancas. 
* **Uniforme alternativo**: Camiseta vermella, pantalón vermello e medias negras.

## Estadio 
Stade Marcel Picot, inaugurado o 8 de agosto de 1926 co nome de *Le Parc des sports*, reaberto en 2002. O estadio ten capacidade para 20&nbsp;087 persoas.

Outros estadios do club: *a Pépinière* e *stade Drouot*.

## Datos do club 
* **Tempadas na Ligue 1**: 23 
* **Tempadas na Ligue 2**: 18
* **Mellor posto na liga**: 4º (tempadas 1976-77 e 2007-08) 
* **Peor posto na liga**: 20º (tempada 1991-92)

## Xogadores 
### Cadro actual 
*Actualizado o 6 de xaneiro de 2012*

## Palmarés 
### Torneos nacionais 
* **Copa de Francia (1)**: 1978
* **Copa da Liga (1)**: 2006
* **Ligue 2 (4)**: 1975, 1990, 1998, 2005

## Ligazóns externas 
* Sitio web oficial (en francés)
Dee Dee Sharp

**Dee Dee Sharp**, nada como **Dione LaRue** o 9 de setembro de 1945 en Filadelfia (Pensilvania), é unha cantante estadounidense de R&B que principou a súa carreira na música como vocalista de apoio no ano 1961.

## Discografía 
### Álbums de estudio 
* 1962: *Biggest Hits*
* 1962: ''It's Mashed Potato Time*
* 1962: *Songs Of Faith*
* 1962: *Down To Earth* canda Chubby Checker
* 1963: *Do The Bird*
* 1963: *Down Memory Lane*
* 1975: *Happy Bout The Whole Thing*
* 1977: *What Color Is Love*
* 1980: *Dee Dee*

### Compilacións 
* 1963: *18 Golden Hits*
* 1963: *All The Hits*
* 1963: *Biggest Hits*
* 2005: *Best Of Dee Dee Sharp 1962-1966''

## Véxase tamén 
### Ligazóns externas 
* Páxina web oficial
AEK Atenas FC

O **AEK Atenas** é un club grego de fútbol, da cidade de Atenas. A sección de baloncesto do club é o AEK Atenas BC.

Foi fundado o 13 de abril de 1924 por refuxiados gregos de Constantinopla (actualmente Istanbul), mobilizados durante a Guerra Greco-Turca. O AEK é un dos clubs máis exitosos do fútbol heleno con 30 títulos oficiais (incluíndo 12 Campionatos de Liga, 15 Copas gregas, unha copa da liga, unha Copa Pre-Mediterránea e 3 Supercopas).

O equipo de fútbol disputa os seus encontros no Estadio Olímpico de Atenas, con capacidade para 75&nbsp;000 espectadores.

## Uniforme 
* **Uniforme titular**: Camiseta, pantalón e medias douradas. 
* **Uniforme alternativo**: Camiseta, pantalón e medias negras.

## Palmarés 
### Torneos nacionaIs 
* **Liga Grega (12):** 1939, 1940, 1963, 1968, 1971, 1978, 1979, 1989, 1992, 1993, 1994, 2018
* **Copa de fútbol (16):** 1932, 1939, 1949, 1950, 1956, 1964, 1966, 1978, 1983, 1996, 1997, 2000, 2002, 2011, 2016, 2023
* **Supercopa de fútbol (2):**  1989, 1996

## Notas 
## Ligazóns externas 
* Sitio web oficial
Hiperligazón

Unha **hiperligazón**, ou simplemente **ligazón**, é unha referencia nun sistema de hipertexto que permite acceder automaticamente a un documento desde outro. Adóitanse empregar amplamente na World Wide Web para ir dunha páxina web a outra con tan só un clic. Normalmente as hiperligazóns diferéncianse facilmente nos textos porque aparecen subliñadas e/ou noutra cor; ademais, cando se coloca sobre eles, o punteiro do rato transfórmase nunha man.
## Notas
## Véxase tamén 
### Ligazóns externas 
* ''The Expert's Guide to Using Hyperlinks'' 
* Hyperlink Project